กนิษฐ์ สารสิน

**กนิษฐ์ สารสิน** (เกิด 25 ธันวาคม พ.ศ. 2507)  เป็นพิธีกร วิศวกร นักแสดงและนักธุรกิจชาวไทย เป็นกรรมการบริษัท ดุสิตธานี จํากัด (มหาชน) มีชื่อเสียงจากการเป็นพิธีกรรายการ 4 ต่อ 4 แฟมิลี่เกม

## ประวัติ
กนิษฐ์ เกิดเมื่อวันที่ 25 ธันวาคม พ.ศ. 2507 เป็นบุตรชายคนสุดท้องของเภา สารสิน อดีตอธิบดีกรมตำรวจ และท่านผู้หญิงถวิกา สารสิน (สกุลเดิม: สุจริตกุล) มีศักดิ์เป็นหลานปู่ของพจน์ สารสิน อดีตนายกรัฐมนตรี ด้านครอบครัวสมรสกับนางอมรา สารสิน มีบุตร 2 คน คือ 

# กรวิชญ์ สารสิน ชื่อเล่น กำปั่น จบการศึกษาระดับปริญญาตรี ด้วยเกียรตินิยมอันดับ 1 คณะนิเทศศาสตร์ จุฬาลงกรณ์มหาวิทยาลัย (ปัจจุบันเป็นนักแสดง) 
# อนพัช สารสิน ชื่อเล่น ข้าวปุ้น จบการศึกษาที่คณะวิศวกรรมศาสตร์ จุฬาลงกรณ์มหาวิทยาลัย

สำเร็จการศึกษาการศึกษาระดับมัธยมศึกษา จากโรงเรียนสาธิตจุฬาลงกรณ์มหาวิทยาลัย รุ่นเดียวกับอภิสิทธิ์ เวชชาชีวะ นายกรัฐมนตรีคนที่ 27 ของไทย และเนตรปรียา ชุมไชโย หรือ ครูเคท โฆษกกระทรวงศึกษาธิการ ระดับปริญญาตรี คณะวิศวกรรมศาสตร์ สาขาเครื่องกล จากมหาวิทยาลัยเชียงใหม่ และระดับปริญญาโทด้านบริหารธุรกิจ MBA จาก มหาวิทยาลัยบอสตัน สหรัฐอเมริกา

หลังจากศึกษาจบจากต่างประเทศ กนิษฐ์ได้เข้าทำงานครั้งแรกที่ซีพี (เซเว่น อีเลฟเว่น) จากนั้นก็เข้ามาทำบริษัทผลิตอุปกรณ์ก่อสร้าง จำกัด ซึ่งเป็นธุรกิจของครอบครัว เคยมีผลงานในวงการบันเทิง เช่น ถ่ายโฆษณาบัตรเครดิตการ์ดของธนาคารสแตนดาร์ดชาร์เตอร์ด ที่ถ่ายกันทั้งครอบครัว ปัจจุบันเป็นกรรมการผู้จัดการของบริษัท ผลิตอุปกรณ์ก่อสร้าง จำกัด (กระเบื้องยาง **Dynoflex**)

ส่วนการเป็นพิธีกร เนื่องจากเพื่อนมักจัดงานอยู่บ่อย ๆ กนิษฐ์จึงได้รับหน้าที่เป็นพิธีกร ทั้งกิจกรรมกอล์ฟ แรลลี่ คืนสู่เหย้า จนมาได้ชักชวนจาก บอย ถกลเกียรติ ให้เป็นพิธีกรรายการ 4 ต่อ 4 แฟมิลี่เกม และเป็นพิธีกรในรายการ และยังมีผลงานแสดงภาพยนตร์เรื่อง *[[แก๊งชะนีกับอีแอบ]]* อีกด้วย

กนิษฐ์มีศักดิ์เป็นญาติกับขวัญแก้ว วัชโรทัยและแก้วขวัญ วัชโรทัยซึ่งเป็นลูกพี่ลูกน้องกับมารดาของเขา โดยทั้งสามท่านต่างล้วนเป็นหลานของเจ้าพระยาสุธรรมมนตรี (ปลื้ม สุจริตกุล) และเป็นพระภาติยะและพระภาคิไนยในสมเด็จพระนางเจ้าอินทรศักดิศจี พระวรราชชายาในพระบาทสมเด็จพระมงกุฎเกล้าเจ้าอยู่หัว

นอกจากนั้น เมื่อปี พ.ศ. 2563 กนิษฐ์ ได้รับการแต่งตั้งให้ดำรงตำแหน่งกรรมการผู้ทรงคุณวุฒิด้านวิทยาศาสตร์ (วิศวกรรมศาสตร์) ของคณะกรรมการธุรกรรมทางอิเล็กทรอนิกส์ โดยมีมติจากคณะรัฐมนตรี ซึ่งมาจากการเสนอรายชื่อของรัฐมนตรีว่าการกระทรวงดิจิทัลเพื่อเศรษฐกิจและสังคม

## ผลงาน
### ละครโทรทัศน์
* นารีสโมสร - รับบท (รับเชิญ) สถานีวิทยุโทรทัศน์กองทัพบกช่อง 5 
* สงครามนางงาม - รับบท พิธีกรในรอบตัดสิน (รับเชิญ)  ช่องวัน 31

### รายการที่ยังออกอากาศอยู่ในปัจจุบัน

### รายการโทรทัศน์ที่เคยเป็นพิธีกร
* 4 ต่อ 4 แฟมิลี่เกม - สถานีวิทยุโทรทัศน์ไทยทีวีสีช่อง 3
* 4 ต่อ 4 ซันเด - สถานีวิทยุโทรทัศน์ไทยทีวีสีช่อง 3
* เกมหยุดเวลา - สถานีวิทยุโทรทัศน์กองทัพบกช่อง 5
* คุณจำเนียน - สถานีวิทยุโทรทัศน์กองทัพบกช่อง 5
* เลขมหาสมบัติ - สถานีวิทยุโทรทัศน์กองทัพบกช่อง 5 (คู่กับ ธงธง มกจ๊ก)
* ดารามหาชน - สถานีวิทยุโทรทัศน์กองทัพบกช่อง 5 (คู่กับ ธงธง มกจ๊ก)
* เชื่อไม่เชื่อ - โมเดิร์นไนน์ทีวี
* ถ้าคุณแน่อย่าแพ้ ป.4 - สถานีวิทยุโทรทัศน์ไทยทีวีสีช่อง 3
* ถ้าคุณแน่อย่าแพ้เด็กประถม - สถานีวิทยุโทรทัศน์ไทยทีวีสีช่อง 3
* บางกอกสเตชัน - สถานีโทรทัศน์กองทัพบกช่อง 5 (ร่วมกับ พิมพ์มาดา บริรักษ์ศุภกร, พชร ปัญญายงค์, และ กิตติขจร พ้นภัย)
* เกมเนรมิต - สถานีโทรทัศน์กองทัพบกช่อง 5 (เฉพาะวันที่ 8 มกราคม - 18 มิถุนายน พ.ศ. 2554 (*จากนั้นเปลี่ยนพิธีกรเป็น เชษฐวุฒิ วัชรคุณ และ พิพัฒน์ อภิรักษ์ธนากร ตั้งแต่วันที่ 9 กรกฎาคม - 31 ธันวาคม พ.ศ. 2554*))
* หน้ากากทองคำ - โมเดิร์นไนน์ทีวี
* Women's voice ภารกิจพิชิตใจ โมเดิร์นไนน์ทีวี ร่วมกับ กรรชัย กำเนิดพลอย และ สุจิรา อรุณพิพัฒน์
* แก๊งกระจี๊ดคิดได้ใจ - สถานีวิทยุโทรทัศน์ไทยทีวีสีช่อง 3 (คู่กับ พิมพ์ลดา ไชยปรีชาวิทย์)
* Sexpert Family - ช่อง 8
* The BEST Forever ทำดีเพื่อสังคม - สถานีวิทยุโทรทัศน์กองทัพบก (คู่กับ พิมพ์ณัฐชยา บุณยมาลิก)
* ภาพลับนับแบงก์ - ช่อง 7HD
* ภาพลับนับแบงค์ แก๊งจับป่วน - ช่อง 7HD (คู่กับ เป็กกี้ ศรีธัญญา)
* ข่าวนอกลู่ เสาร์–อาทิตย์ - ช่อง 3 เอชดี
* ทีเด็ดลูกหนี้ ช่อง 3 เอชดี (ร่วมกับ ณิชชาพัณณ์ ชุณหะวงศ์วสุ และ ผดุง ทรงแสง)

### ภาพยนตร์และภาพยนตร์สั้น
* แก๊งชะนีกับอีแอบ รับบท พี่โจ้ (2549)
* ไทยนิยม เรื่อง เจ้าชายป้อม รับบทเป็น เสี่ย (2557)

## เครื่องราชอิสริยาภรณ์

## อ้างอิง

หมวดหมู่:สกุลสารสิน
หมวดหมู่:สกุลสุจริตกุล
หมวดหมู่:สกุลวัชโรทัย
หมวดหมู่:พิธีกรชาวไทย
หมวดหมู่:นักแสดงชายชาวไทย
หมวดหมู่:บุคคลจากคณะวิศวกรรมศาสตร์ มหาวิทยาลัยเชียงใหม่
หมวดหมู่:บุคคลจากโรงเรียนสาธิตจุฬาลงกรณ์มหาวิทยาลัย
หมวดหมู่:บุคคลจากมหาวิทยาลัยบอสตัน
หมวดหมู่:ผู้ประกาศข่าวช่อง 3